Survivors han Martial Law, iginpanawagan an padayon nga pag-ato ha tiraniya
Tumambong ha usa nga forum nga ginlansar ha UP Tacloban campus an duha ha mga conveners han Movement Against Tyranny mahitungod han Martial Law.
Ha nasabi forum nga gin-atenderan ni former DILG regional director Ressurecion Salvatierra, kolumnista tikang ha Leyte Samar Daily Express nga hi Bert Ada, ngan mga kabataan-estudyante tikang naman ha UP, nagka-may ada hin diskusyon kabahin han ira nagin mga eksperyensya dida han pagdeklara han martial law ha Pilipinas hadton 1972.
Sumala kan Salvatierra, kinahanglan na pakusgon pa an pag-ato ha ginpapakita nga pasismo han yana nga presidente Duterte. Samtang iya gin-iistorya an ka-brutal han panahon han balaud militar, iya naman gin-aghat an mga kabataan-estudyante nga padayon magin alerto ngan kritikal ha mga pasista nga pitad han administrasyon Duterte.
Iya gihap gin-aghat an mga kabataan nga padayon nga magserbe ha katawhan.###
war_Latn war_Latn war_Latn war_Latn war_Latn